Diari Oficial de la Generalitat Valenciana


Sumari del DOGV 4996, del 29-04-2005 (2005/4586)

RESOLUCIÓ de 18 d'abril de 2005, de la Direcció General d'Administració Autonòmica, per la qual es determina el calendari de realització, règim horari i lloc de realització del curs d'adaptació del règim jurídic del personal laboral de l'administració del Govern Valencià que ocupa llocs de naturalesa funcionarial, corresponents al grup A, per execució de Sentència 815/2004, de la secció Segona de la Sala Contenciosa Administrativa, del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4996

Data del DOGV
:   29-04-2005

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2005/4586


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 18 d'abril de 2005, de la Direcció General d'Administració Autonòmica, per la qual es determina el calendari de realització, règim horari i lloc de realització del curs d'adaptació del règim jurídic del personal laboral de l'administració del Govern Valencià que ocupa llocs de naturalesa funcionarial, corresponents al grup A, per execució de Sentència 815/2004, de la secció Segona de la Sala Contenciosa Administrativa, del Tribunal Superior de Justícia de la Comunitat Valenciana. [2005/X4586]
  
De conformitat amb el que disposa la base 3.6, de l'Orde de 20 de desembre de 2001, de la Conselleria de Justícia i Administracions Públiques, per la qual es convoquen cursos d'Adaptació del règim jurídic del personal laboral de l'administració del Govern Valencià, que ocupa llocs de naturalesa funcionarial.
  
Vista la Sentència 815/2004, de la secció Segona de la Sala Contenciosa Administrativa, del Tribunal Superior de Justícia de la Comunitat Valenciana, per la qual es reconeix com a situació jurídica individualitzada el dret del personal, citat en l'annex I de la present Resolució, a la realització dels cursos d'adaptació del règim jurídic del personal laboral de l'administració del Govern Valencià que ocupe llocs de naturalesa funcionarial, corresponents al grup A, resolc:
  
Primer. Convocatòria
  
Convocar el personal del grup A, admés al curs d'adaptació, per a la seua realització en els termes establits en l'annex I de la present resolució.
  
Segon. Calendari i horari
  
Determinar el calendari de realització de l'esmentat curs d'adaptació, en els termes següents:
  
El curs d'adaptació constarà d'1 edició a València, amb una duració de 65 hores lectives. Les dates, l'horari, el lloc d'impartició i la relació d'alumnat convocat per a la realització del curs, són les que figuren en l'annex I de la present Resolució.
  
Tercer. Règim dels cursos
  
Per a la superació del procés selectiu i d'adaptació a la condició de funcionari de carrera del grup A la Generalitat Valenciana, serà requisit indispensable l'assistència com a mínim al 85% de la duració total del curs selectiu a què s'estiga adscrit, de conformitat amb el que disposa la base 4.2 de l'Orde de 20 de desembre de 2001, i la superació de les corresponents proves avaluatòries (avaluació continuada i prova final) d'acord amb els criteris de qualificació establits en les bases 4.3 i següents, de la citada Orde.
  
Quart. Avaluació continuada
  
Durant el desenvolupament del curs selectiu d'adaptació i de conformitat amb el que estableix la base 4.3, de l'Orde de 20 de desembre de 2001, la Comissió Avaluadora realitzarà periòdicament, a través del professorat del curs, una avaluació continuada de l'alumne/a que versarà sobre els continguts del programa impartits fins a aqueix moment. El dia i hora fixats per a la realització dels diverses fases d'avaluació continuada, figuraran detallats en els corresponents programes que es lliuraran a l'alumnat el primer dia d'inici del curs. Les proves corresponents a l'avaluació continuada seran valorades de 0 a 10 punts per la Comissió Qualificadora.
  
Cinqué. Prova final
  
La prova final, que serà puntuada de 0 a 10 punts per la Comissió Qualificadora, consistirà en la contestació de preguntes d'un test, relacionades amb el temari que figura en l'annex II, de l'Orde de 20 de desembre del 2001, de la Conselleria de Justícia i Administracions Públiques (DOGV núm. 4.166, de l'11 de gener de 2002).
  
Sisé. Recursos
  
La present resolució podrà ser impugnada per les persones interessades mitjançant la interposició de recurs contenciós administratiu en el termini de dos mesos, comptadors des de l'endemà de la publicació, davant el Tribunal Superior de Justícia de la Comunitat Valenciana, conforme al que disposa els articles 14.2 i 46 de la Llei 29/1988, Reguladora de la Jurisdicció Contenciosa Administrativa. No obstant això, de conformitat amb els articles 109, 110, 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se potestativament recurs de reposició davant el mateix òrgan que l'ha dictada, en el termini d'un mes, comptador des de l'endemà de la publicació d'aquesta resolució.
  
Tot això sense perjudici que puga exercitar-se qualsevol altre recurs o acció que estime procedent.
  
València, 18 d'abril de 2005.- El director general d'Administració Autonòmica: Miguel Antonio Crespo Marzal.
  
ANNEX I
  
Edició del curs selectiu de 65 hores
  
Edició de València
  
Dates: 9 a 23 de maig de 2005
  
Horari: 9.00 a 13.30 i de 16.30 a 19.30 hores.
  
Lloc: Institut d'Estudis Fiscals. Edifici Europa, 2a planta, avinguda d'Aragó 30, València
  
Alumnat convocat per a l'edició de València
  
DNI COGNOM 1 COGNOM 2 NOM
  
82991323 Cervera Muedra Joaquín
  
94805038 Giménez Chicharro Matilde
  
40032431 Peñarrocha López Manuel